Bosanskohercegovački vaterpolski savez
<s>Bosanskohercegovački vaterpolski savez (bošnj.: Vaterpolo savez Bosne i Hercegovine, srp.: Ватерполо савез Босне и Херцеговине) osnovan je 15. lipnja 2013. udruživanjem pojedinačnih saveza Federacije BiH i Republike Srpske u jedinstven savez.</s><s>Osnivačka skupština održana je u hotelu Zenit u Neumu, a za predsjednika je izabran Ivan Lakić.</s><s>Tako su stvoreni preduvjeti za traženje članstva u LEN-u i FINA-i, razvoj klubova i formiranje reprezentacije.</s>

<s>Bosna i Hercegovina država je okružena vaterpolskim velesilama (Hrvatskom, Srbijom i Crnom Gorom).</s><s>Međutim, sama nema izraženu vaterpolsku tradiciju niti je davala igrače u jugoslavensku reprezentaciju.</s><s>Jedini gradovi koji imaju vaterpolske bazene su Sarajevo i Banja Luka.</s><s>Entitetski savezi osnovani su 2009. godine.</s><s>Pod okriljem saveza Republike Srpske registrirana su samo tri kluba, sva tri iz Banje Luke: Banja Luka, Fortuna i Student.</s><s>U Sarajevu djeluje pet klubova: Sarajevo, Bosna, Vidra, Mladost i Forma.</s><s>Na morskoj obali postoji Vaterpolski klub Jadran Neum koji se natječe u južnoj skupini druge hrvatske vaterpolske lige.</s><s>Glede popularizacije vaterpola u BiH u Sarajevu su više puta organizirani mali međunarodni turniri.</s><s>Na četirima takvim turnirima nastupali su jaki klubovi iz susjedstva.</s><s>U Banja Luci su u ožujku 2013. prijateljsku utakmicu odigrali srbijanski klubovi Crvena zvezda i Partizan.</s><s>Do osnivačke skupštine bosanskohercegovačkog vaterpolskog saveza najzad je došlo 15. lipnja iste godine.</s>

<s>Godine 2014. održani su prvi službeni kup i prvenstvo BiH u vaterpolu.</s><s>Naslov pobjednika kupa osvojio je neumski Jadran, a državnog prvaka VK Banja Luka.</s><s>Dana 10. svibnja 2016.</s><s>Srbija je u završnom šestom kolu kvalifikacija Svjetske lige u ishodovno nevažnoj utakmici odigrala 10:10 s Crnom Gorom, pa izgubila na peterce 5:3, u Banjoj Luci gdje je bila domaćin iako taj grad formalno ne pripada Srbiji nego BiH.</s>

<s>Klubovi u europskim natjecanjima</s>

<s>Sezona Lige prvaka u vaterpolu 2019./20. prva je imala u kvalifikacijama bosanskohercegovačkog predstavnika.</s><s>VK Banja Luka izgubio je svih pet utakmica, ostvarivši razliku u pogocima 8:58 (-150).</s>

<s>Banja Luka-Barcelona 2:29
 Banja Luka-Sintez Kazanj 1:39
 Banja Luka-Pays D'aix Natation 2:38
 Banja Luka-Steaua Bukurešt 1:31 
 Banja Luka-Enka Istanbul 2:21</s>

<s>VK Banja Luka: Stefan Milovanović, Dalibor Amidžić, Nemanja Babić, Srđan Jolić, Stanko Đukić, Stefan Sobić, Ognjen Praštalo, Nikolaj Milić, Vladan Dmitrašinović, Srđan Stevandić, Stefan Simić, Draško Vujković, Đorđe Ubović</s>

<s>Strijelci osam pogodaka su bili Draško Vujković (5), Dalibor Amidžić (2) i Srđan Stevandić (1).</s>

<s>Izvori</s>

<s>Vanjske poveznice</s>

<s>Službena stranica</s>

<s>Vaterpolo
Sport u Bosni i Hercegovini</s>

